**ԱՄՓՈՓԱԹԵՐԹ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ՆՎԻՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Տարածքային կառավարման և ենթակառուցվածքների նախարարություն | 23.03.2022թ. |
| N ԳՍ//7150-2022 |
| 1. Նախագծի վերնագիրը վերախմբագրել հետևյալ կերպ. «Գույք հետ վերցնելու և նվիրելու մասին», քանի որ, ոչ թե նվիրատվության իրավունքով է գույքի նկատմամբ Հայաստանի Հանրապետության սեփականության իրավունքը փոխանցվում «Եղեգնաձորի բժշկական կենտրոն» փակ բաժնետիրական ընկերությանը, այլ սեփականության իրավունքով՝ նվիրատվության եղանակով (ձևով)։ | Ընդունվել է: |
| 2. Նախագծի նախաբանում՝ «իրավահարաբերությունների» բառից հետո լրացնել «կարգավորման» բառը՝ հիմք ընդունելով տվյալ օրենքի վերնագիրը, իսկ «քաղաքացիական» բառից առաջ լրացնել «Հայաստանի Հանրապետության» բառերը։ | Ընդունվել է: |
| 3. Նախագծի 1-ին կետը վերախմբագրել՝ շարադրելով հետևյալ կերպ. «Հայաստանի Հանրապետությանը սեփականության իրավունքով պատկանող, Հայաստանի Հանրապետության կառավարության 2019 թվականի փետրվարի 28-ի թիվ 167-Ա որոշման 5-րդ կետով Հայաստանի Հանրապետության առողջապահության նախարարությանն ամրացված՝ 2010 թվականի արտադրության «Ֆորդ Տրանզիտ» մակնիշի շտապ օգնության ռեանիմոբիլներից թվով մեկ ռեանիմոբիլը (նույնացման համարը` LJXBM2JD9BT011527) (այսուհետ՝ Գույք) հետ վերցնել և նվիրել «Եղեգնաձորի բժշկական կենտրոն» փակ բաժնետիրական ընկերությանը: | Ընդունվել է: |
| 4. Նախագծի 2-րդ կետում՝ «նվիրատվության» և «հանձնման» բառերից առաջ լրացնել «Գույքի» բառը։ | Ընդունվել է: |
| 5. Նախագծի 3-րդ կետում՝ «տրանսպորտային միջոցի» և հաշվառումից «գրանցման» բառերը փոխարինել համապատասխանաբար «Գույքի» և «հաշվառման» բառերով։ | Ընդունվել է: |
| 6. Նկատի ունենալով, որ Նախագծով նախատեսվում է գույք նվիրել «Եղեգնաձորի բժշկական կենտրոն» փակ բաժնետիրական ընկերությանը, ուստի այս առումով առաջարկում եմ քննարկել «Բաժնետիրական ընկերությունների մասին» Հայաստանի Հանրապետության օրենքի 35-րդ հոդվածի հիմքով ընկերության կանոնադրական կապիտալն ավելացնելու հարցը։ | Չի ընդունվել: Գույքը կարող է արտացոլվել ընկերության ակտիվներում: |
| 7. Վերը նշված առաջարկությունների հիմքով՝ համապատասխան փոփոխություններ կատարել նաև Նախագծի ընդունման հիմնավորման մեջ։ | Չի ընդունվել: Տես կետ 6-րդ: |
| 8. Որպես նորմատիվ իրավական ակտի վավերապայման, Նախագծի վերջում լրացնել իրավական ակտը ստորագրող պաշտոնատար անձի պաշտոնը, անվան սկզբնատառը և ազգանունը։ | Ընդունվել է: |
| 2. Ֆինանսների նախարարություն | 29.03.2022թ. |
| N 01/8-3/4985-2022 |
| Նախագծով նախատեսվում է «Եղեգնաձորի բժշկական կենտրոն» փակ բաժնետիրական ընկերությանը տրամադրել ՀՀ կառավարության 2019 թվականի փետրվարի 28-ի թիվ 167-Ա որոշման 5-րդ կետով ՀՀ առողջապահության նախարարությանն ամրացված շտապ օգնության մեքենաներից մեկը:  «Պետական գույքի կառավարման մասին» ՀՀ օրենքի 9-րդ հոդվածի 1-ին մասի 3-րդ և 4-րդ կետերի համաձայն՝ պետական գույքի կառավարման նպատակ է պետական գույքի արդյունավետ կառավարման շնորհիվ Հայաստանի Հանրապետության պետական բյուջեի եկամուտների ավելացումն ու պետական գույքային շրջանառության բնագավառում միասնական քաղաքականության իրականացումը: Ներկայացված Նախագծով առաջարկվում է պետական գույքն օտարել նվիրատվության եղանակով:  Հետևաբար Նախագիծը խնդրահարույց է պետական գույքի կառավարման նպատակի իրացման տեսանկյունից: Ավելին՝ նվիրատվության պայմանագրերի հիման վրա խնդրո առարկա գույքի սեփականության իրավունքի փոխանցումը «Եղեգնաձորի բժշկական կենտրոն» փակ բաժնետիրական ընկերությանը որևէ օբյեկտիվ հիմնավորում չունի և անհրաժեշտ է քննարկել բացառապես գույքի անհատույց օգտագործման իրավունքի փոխանցման տարբերակը, ինչը հնարավորություն կտա անհրաժեշտության դեպքում գույքը հետ վերցնել կազմակերպություններից և ծառայեցնել առավել առաջնահերթ կարիքի բավարարմանը: | Չի ընդունվել: Տրամադրվող շտապ օգնության մեքենան գտնվում է անսարք վիճակում, և դրանց հետագա շահագործումը անհնար կամ բավականին ծախսատար է: Բժշկական կենտրոնին պատկանող շտապ օգնության մեքենան վթարի հետևանքով վնասվել է, սակայն շարշիչը և ընթացամասերը պահպանվել են, հետևաբար Բժշկական կենտրոնը խնդրել է տրամադրել այնպիսի շտապ օգնության մեքենա, որի թափքը վնասված չէ և հնարավոր է այն վերանորոգել և շահագործել: |
| 3. Վարչապետի աշխատակազմ | 06.07.2022թ. |
| № 02/16.32/10677-2022 |
| Նախագծով նախատեսվում է ՀՀ առողջապահության նախարարությանն ամրացված ռեանիմոբիլը նվիրել «Եղեգնաձորի բժշկական կենտրոն» փակ բաժնետիրական ընկերությանը, և որպես լիազորող նորմ՝ հղում է արված ՀՀ քաղաքացիական օրենսգրքի 594-րդ հոդվածին: Մինչդեռ հարկ է նշել, որ պետական սեփականություն հանդիսացող գույքի նվիրատվության հետ կապված հարաբերությունները կարգավորվում են Պետական գույքի կառավարման մասին ՀՀ օրենքով: Հետևաբար գտնում ենք՝ ՀՀ քաղաքացիական օրենսգրքին արված հղումը չի կարող լիազորող նորմ հանդիսանալ: | Ընդունվել է: Նախագծով կատարվել է համապատասխան փոփոխություն: |